1.pielikums

Iepirkuma nolikumam

 Nr. NVA 2018/27\_ESF

**Tehniskā specifikācija**

**Mērķis -** veicināt bezdarbnieku un darba meklētāju un citu interesentu konkurētspēju darba tirgū, sniedzot atbalstu konkurētspējas paaugstināšanai bez Nodarbinātības valsts aģentūras klātienes apmeklējuma, elektroniskā vidē realizējot savas iespējas darba meklēšanas metožu apguvei un pilnveidei elastīgā formā.

**Rezultāts** - izstrādāts jauns e-pakalpojums Nodarbinātības valsts aģentūras klientiem, attīstītas e-apmācības elastīgā apmācību formā, uzlabojot piekļuvi apmācību pasākumiem, bezdarbniekiem, darba meklētājiem un un citiem interesentiem. Nodarbinātības valsts aģentūras klients varēs saņemt pakalpojumu jebkurā sev vēlamā laikā un vietā. Informācija par e-apmācības (testa) rezultātiem būs pieejama Nodarbinātības valsts aģentūras Bezdarbnieku un reģistrēto vakanču informācijas sistēmā – BURVIS sadaļā Moodle, NVA klientam – CV un vakanču portāls- CVVP sadaļā e-apmācība.

**IZMANTOTIE TERMINI UN SAĪSINĀJUMI**

|  |  |
| --- | --- |
| *BURVIS*  | Bezdarbnieku un reģistrēto vakanču informācijas sistēma |
| *e-apmācības programmas nosaukums*  | Kā veidot efektīvu darba meklēšanas stratēģiju |
| *Līgums*  | līgums, kas tiks noslēgts starp Pasūtītāju un Pretendentu, pamatojoties uz iepirkuma rezultātiem |
| *Lietotājs*  | jebkurš e-apmācību vidē autorizējies lietotājs |
| *Moodle* | e-apmācību platforma |
| *Nodevums*  | līguma izpildes rezultātā izstrādāts un nodots galaprodukts, kurš tiek iesniegts Pasūtītājam pieņemšanai, un kurš atbilst tehniskās specifikācijas un līgumā definētajām prasībām |
| *NVA klienti*  | bezdarbnieki un darba meklētāji |
| *Pasūtītājs/NVA*  | Nodarbinātības valsts aģentūra |
| *Pretendents*   | šī dokumenta kontekstā par Pretendentu tiek saukts ieinteresētais piegādātājs, kurš tiks atzīts par uzvarētāju iepirkumā |

1. **IEPIRKUMA PRIEKŠMETA APRAKSTS**

Šī iepirkuma ietvaros ir paredzēts izstrādāt e-apmācības programmu “Kā veidot efektīvu darba meklēšanas stratēģiju”, kas nodrošinās attālināti NVA klientu (un citu interesentu) iesaisti e-apmācībā.

1. **VISPĀRĒJĀS PRASĪBAS PRETENDENTAM DARBU IZPILDEI**

Pretendentam ir jāveic darbi un jāpiegādā zemāk nosauktie nodevumi saskaņā ar šīs tehniskās specifikācijas prasībām, Latvijas Republikas normatīvo aktu prasībām, atbilstoši programminženierijas standartiem un IT industrijas labajai praksei, ievērojot Latvijas valsts standartus, kas nosaka programmatūras un programmatūras izstrādes procesa dokumentēšanu dažādās tās attīstības stadijās, kā arī programmatūras kvalitātes nodrošināšanas pasākumu veikšanu.

1. **PRETENDENTA DARBA UZDEVUMS**

Pretendentam ir jāveic šādi galvenie uzdevumi, kuri darba gaitā var tikt precizēti.

* 1. izstrādāt e-apmācību programmu “Kā veidot efektīvu darba meklēšanas stratēģiju” latviešu valodā. Minimālais tematiskais saturs e-apmācības programmai noteikts tehniskās specifikācijas 6. punktā;
	2. E-apmācības programmu izstrādāt e-pakalpojuma darbības modulī (turpmāk – e-apmācību modulis), e-apmācību moduļa temata izklāstā iekļaujot:
		1. teorētisko skaidrojumu. E-apmācību tekstuālā informācija jānodrošina ērti modificējamā formātā, kas ļauj šo informāciju precizēt un papildināt – nepārstrādājot piegādāto risinājumu;
		2. audiāli-vizuālos materiālus (attēli, video rullīši, dialogsimulācijas, animācijas un citus interaktīvus objektus un uzdevumus). Viena audiāli-vizuālā materiāla ilgums līdz četrām minūtēm. Attēliem jāatbilst PNG, JPEG vai GIF formātam, audio materiāliem – MP3 formātam, video materiāliem – MP4 formātam;
		3. katra temata pašpārbaudes iespējas 10 jautājumi;
		4. pārbaudes testu, e-apmācību beidzot. Pārbaudes testa apjoms 10 jautājumi (viena jautājuma vērtība “1” punkts) ar vismaz trīs atbilžu variantiem, no kuriem pareizā atbilde ir tikai viena, un, kurus e-apmācību modulis katru reizi no jauna veidos no tehniskās specifikācijas 6.punktā norādītā tematiskā satura izlases (izlasē vismaz 50 jautājumi). E-apmācību modulim jāreģistrē lietotāja testa rezultāts apguves līmeņos, nosakot apguves līmeni:
			1. **nav apgūts**, iegūti punkti no 0 līdz 2, ja lietotājs atbildējis pareizi līdz 2 jautājumiem;
			2. **zems apguves līmenis**, iegūti punkti no 3 līdz 4, ja lietotājs atbildējis pareizi no 3 līdz 4 jautājumiem;
			3. **vidējs apguves līmenis**, iegūti punkti no 5 līdz 7, ja lietotājs atbildējis pareizi no 5 līdz 7 jautājumiem;
			4. **augsts apguves līmenis**, iegūti punkti no 8 līdz 10, ja lietotājs atbildējis pareizi no 8 līdz 10 jautājumiem.
	3. e-apmācību moduļa saturs jāveido ne mazāk kā 75 mācību ekrānformas ar orientējošo mācību moduļa apguves ilgumu piecas akadēmiskās stundas, vismaz 15 % mācību ekrānu satur attēlus, 25% mācību ekrānu ietver video demonstrācijas, 10% mācību ekrānu ietver animācijas, 30% mācību ekrānu ietver dialogsimulācijas un 20% mācību ekrānu ietver teorētiskais skaidrojums;
	4. e-apmācību modulim jānodrošina lietotājam iespēja piekļūt jebkurai e-apmācību moduļa tēmai, neierobežojot piekļuves reizes;
	5. e-apmācību modulim ir jāatbilst šādām prasībām:
		1. e-apmācību moduli var apgūt neierobežots (prognozētais lietotāju skaits ir 10 000 lietotāji mēnesī) NVA klientu skaits un Pasūtītājam tiek nodotas šī moduļa neekskluzīvas lietošanas tiesības uz neierobežotu laiku;
		2. e-apmācību modulim jābūt izstrādātam atbilstoši *Experience API* (xAPI, <http://adlnet.gov/adl-research/performance-tracking-analysis/experience-api/>) specifikācijai;
		3. jānodrošina iespēja padot lietotāju pieteikšanās un e-pakalpojuma izpildes rezultātus JSON formātā uz Pasūtītāja pamatdarbības sistēmu BURVIS;
		4. e-apmācību modulis jāveido tā, lai tas būtu intuitīvi lietojams – ar viegli uztveramu struktūru un navigāciju. Moduļa vispārējā struktūra jāveido, izmantojot dalījumu tematos un apmācību lapās. Nepieciešams izveidot satura rādītāju par katru nodaļu un tās tematiem;
		5. e-apmācību moduļa izpildpakotnes veidošanā jāizmanto atvērtā koda tehnoloģijas (HTML, JavaScript, CSS), nav pieļaujama Adobe Flash izmantošana;
		6. jānodrošina e-apmācību moduļa konsekventu attēlojumu un izmantošanu ar jebkuru no populārākajām interneta pārlūkprogrammām – *Google Chrome, Mozilla Firefox, Safari*, *Internet Explorer, Opera un Microsoft Edge*. Tāpat arī e-apmācības platformai jābūt savietojamai ar planšetdatoru un viedtālruņu *Google Chrome* un *Apple Safari* versijām. Saderību jānodrošina ar pārlūkprogrammu versijām, kas nav vecākas par 1 gadu.
	6. e-apmācību moduļu rediģēšanas programmatūrai ir jānodrošina šāda funkcionalitāte:
		1. e-apmācību moduļa saturs var tikt pilnībā sākotnēji sagatavots un uzglabāts ar tekstapstrādes programmatūras Microsoft Word (2010 vai jaunāka versija) līdzekļiem, tai skaitā šādā veidā esošajam saturam apmācību materiālam jāvar pievienot attēlus, audio, video un citus objektus no dažādu formātu datnēm;
		2. jānodrošina iespēja veikt e-apmācību moduļa satura pilnīgu vai daļēju (pa mācību lapām) eksportu Microsoft Word formāta datnē, satura izmaiņu veikšanu šajā datnē un atgriezenisko importu (pa mācību lapām) kopējā apmācību moduļa struktūrā;
		3. e- apmācību modulis jāveido tā, lai Pasūtītājs neatkarīgi no izstrādātāja, patstāvīgi varētu rediģēt sadaļu saturisko daļu no moduļa administrācijas sadaļas.
		4. nodrošināt nepieciešamo savietojamību ar Pasūtītāja rīcībā esošo BURVIS lietotāju pieteikšanās un e-pakalpojuma izpildes rezultātu pārskatu veidošanas jomās:
		5. e-apmācību moduļu izvietošanai Pretendents var izmantot esošo NVA Moodle e-apmācību sistēmu (nepieciešamības gadījumā veicot tās pielāgojumus xAPI standarta atbalsta nodrošināšanai) vai piegādāt un uzstādīt uz Pasūtītāja serveriem citu, xAPI standartam atbilstošu e-apmācību moduļu darbināšanai atbilstošu e-vidi (šādā gadījumā jānodrošina arī atgriezeniska saderība, lai e-vidē būtu iespējams izmantot arī citus, līdz šim Pasūtītāja esošajā Moodle sistēmā izmantotos apmācību materiālus). Abos gadījumos Pretendentam ir jānodrošina e-vides sadarbība ar Pasūtītāja BURVIS šajā iepirkumā noteiktajā apjomā, kā arī papildus licences, ja tādas nepieciešamas.
		6. jānodrošina iespēja lietotājiem piekļūt e-apmācību modulim, autentificējoties BURVIS un izmantojot Single Sign-On principu.
		7. jāizveido datu apmaiņas saskarne starp e-apmācību moduļu darbināšanai izmantoto e-vidi un BURVIS datu nodošanai par e-apmācību moduļu izpildes progresu ar mērķi BURVIS nodrošināt sasniegto rezultātu analīzi. Izmantojot izveidoto saskarni, jābūt iespējai nodot BURVIS šādus datus par e-apmācību moduļa lietošanu:
			1. e-apmācības moduļa nosaukums (attēlot moduļa nosaukumu);
			2. sākuma datums (attēlot lietotāja pirmās autorizācijas datumu, uzsākot e-apmācību);
			3. beigu datums (attēlot lietotāja testa izpildes datumu);
			4. testa apguves rezultāts:
				1. nav apgūts, iegūti punkti no 0 līdz 2, ja lietotājs atbildējis pareizi līdz 2 jautājumiem;
				2. zems apguves līmenis, iegūti punkti no 3 līdz 4, ja lietotājs atbildējis pareizi no 3 līdz 4 jautājumiem;
				3. vidējs apguves līmenis, iegūti punkti no 5 līdz 7, ja lietotājs atbildējis pareizi no 5 līdz 7 jautājumiem;
				4. augsts apguves līmenis, iegūti punkti no 8 līdz 10, ja lietotājs atbildējis pareizi no 8 līdz 10 jautājumiem;
			5. nodrošināt autorizēto lietotāju apmierinātības novērējumu (skala 1-slikti, skala 5-labi), vērtējot dažādus rādītājus: tehnisko nodrošinājumu, satura un uzveres vieglumu, iegūto prasmju lietderīgumu.
			6. izstrādes gaitā Pretendentam jāpiegādā sekojoši nodevumi:

|  |  |  |
| --- | --- | --- |
| **ID** | **Nodevuma nosaukums** | **Iesniegšanas formāts** |
| **N1** | tematiskā satura apraksts (story board), t.sk. audiāli-vizuāli materiālu, dialogsimulāciju apraksts, pašpārbaudes iespēju apraksts un e-apmācību moduļa pārbaudes testa jautājumi un atbildes | Iesniedz elektroniski |
| **N2** | e-vides un BURVIS integrācijai nepieciešamo pielāgojumu prasību specifikācija un projektējuma apraksts | Iesniedz elektroniski Pretendenta parakstītu |
| **N3** | e-apmācību moduļa veidne ar Pasūtītāja vajadzībām pielāgoto grafisko dizainu | Iesniedz elektroniski |
| **N4** | e-apmācību moduļa pakotne ievietošanai e-vidē atbilstošā formātā, e-vides instalācijas pakotne | Iesniedz elektroniski |
| **N5** | e-vides un BURVIS integrācijai nepieciešamo pielāgojumu instalācijas datņu komplekts (pirmkodi un izpildkodi) | Iesniedz elektroniski |
| **N6** | e-apmācību moduļa testēšanas nodevumi | Iesniedz elektroniski Pretendenta parakstītu |
| **N7** | e-vides un BURVIS integrācijai nepieciešamo pielāgojumu testēšanas nodevumi | Iesniedz elektroniski Pretendenta parakstītu |
| **N8** | lietotāja instrukcija | Iesniedz elektroniski |
| **N9** | e-vides administratora instrukcija  | Iesniedz elektroniski Pretendenta parakstītu |

Darbu izpildes gaitā Pretendentam jānodrošina nepieciešamais pasākumu pārvaldības kopums.

1. **DARBA UZDEVUMA IZPILDES PAMATRĀDĪTĀJI UN KRITISKIE LAIKA IEROBEŽOJUMI UN PIEŅĒMUMI**

Pretendentam e-apmācības moduļa noteiktie nodevumi no N1 līdz N9 ir jāiesniedz līdz **2019. gada 31. maijam.**

Pretendents ir tiesīgs iesniegt piegādes pa daļām, iepriekš vienojoties par daļu saturu un iesniegšanas termiņiem, atbilstoši atspoguļojot to kalendārajā plānā.

Nepieciešamības gadījumā Pretendents un Pasūtītājs līguma izpildes gaitā var vienoties par iepriekš definēto nodevumu apvienošanu vai sadalīšanu. Šādas izmaiņas stājas spēkā tikai pēc abpusējas saskaņošanas un vienošanās parakstīšanas.

Tiek pieņemts, ka darbu uzsākšanas datums ir no līguma noslēgšanas brīža.

Darbu izpildes laikā ir cieši jāsadarbojas ar Pasūtītāja BURVIS uzturētāju un izstrādātai programmatūrai ir jāstrādā kopā ar BURVIS šajā darba uzdevumā noteiktās sadarbības ietvaros.

1. **E-APMĀCĪBU MODUĻA IEVIETOŠANA APMĀCĪBU E-VIDĒ**

Jānodrošina e-apmācību moduļa piegāde un uzstādīšana Pretendenta izvēlētajā e-vidē.

Jāveic e-apmācību moduļa testēšana Pretendenta izvēlētajā e-vidē.

Pēc testēšanas veikšanas, lai novērstu konstatētas nepilnības, jāveic e-apmācību moduļa pilnveidošana un tā lietošanas, un administrēšanas uzlabošana.

1. **PRIEKŠLIKUMS MINIMĀLAJAM E-APMĀCĪBAS MODUĻA TEMATISKAJAM SATURAM E-APMĀCĪBAS PROGRAMMAI**

**“Kā veidot efektīvu darba meklēšanas stratēģiju”.**

* 1. ***Darba meklēšanas process*** (apmēram 30 ekrāni):
		1. Personīgās intereses, vajadzības, pieredze, prasmes un zināšanas darba meklēšanas procesā. Savas konkurētspējas izvērtēšana.
		2. Darba meklēšanas ceļi un to efektivitāte.
		3. Darba meklēšanas veidi, vietas un iespējas dažādos Latvijas reģionos. Šķēršļi darba meklēšanā, to pārvarēšanas paņēmieni.
		4. Darba attiecību uzsākšana jaunā darba vietā.
		5. Pašpārbaudes tests (10 jautājumi).
	2. ***Laika plānošana*** (apmēram 25 ekrāni):
		1. Laika uztveres īpatnības, kā tas ietekmē mūsu ikdienu.
		2. Ieteikumi laika plānošanai.
		3. Mērķu noteikšanas metodes. Kalendāri, plānošanas metodes laika strukturēšanai, ideju ģenerēšanai, problēmu risināšanai. Kā plānot laiku, lai sasniegtu labāku rezultātu, nosakot prioritātes. Iemācīties pateikt „nē”.
		4. Palīgrīki laika plānošanai – pieraksti un digitālie rīki.
		5. Pašpārbaudes tests (10 jautājumi).
	3. ***Stresa vadība*** (apmēram 20 ekrāni):
		1. Stresa cēloņi un emocionālā izdegšana.
		2. Priekšnoteikumi stresa pārvaldīšanai.
		3. Stresa pārvarēšanas prasmju apgūšana un pilnveidošana.
		4. Stresa mazināšana bezdarba situācijā.
		5. Ieteikumi stresa pārvarēšanai.
		6. Pašpārbaudes tests (10 jautājumi).

**Pārbaudes tests, e-apmācību beidzot** (izlasē vismaz 50 jautājumi – vienas pārbaudes testa apjoms ir 10 jautājumi).